cyanic-selkie/wikianc huggingface dataset:
Αυτοάνοσες ασθένειες
Επιδημιολογία
Η πρώτη εκτίμηση του επιπολασμού των αυτοάνοσων ασθενειών ως ομάδα στις ΗΠΑ δημοσιεύθηκε το 1997. Οι ερευνητές ανέφεραν ότι ο αριθμός ατόμων που είχαν προσβληθεί από κάποια αυτοάνοση ασθένεια ήταν περίπου 9 εκατομμύρια, εφαρμόζοντας εκτιμήσεις επιπολασμού για 24 ασθένειες σε πληθυσμό 279 εκατομμυρίων ατόμων. Το έργο αυτό εμπλουτίστηκε με επιπλέον στοιχεία το 2012. Η νέα μελέτη χρησιμοποίησε τα αξιώματα του Βιτέμπσκι για να επεκτείνει τη λίστα σε 81 ασθένειες και ανέφερε ότι συνολικά το 5,0%, του πληθυσμού είχε προσβληθεί από κάποια αυτοάνοση ασθένεια, με 3,0% να είναι άνδρες και 7,1% γυναίκες. Ο εκτιμώμενος επιπολασμός της κοινότητας, ο οποίος λαμβάνει υπόψη την παρατήρηση ότι πολλοί άνθρωποι έχουν περισσότερα από ένα αυτοάνοσα νοσήματα, ήταν συνολικά 4,5%, με 2,7% για τους άνδρες και 6,4% για τις γυναίκες. Οι Εθνικές Έρευνες για την Εξέταση της Υγείας και της Διατροφής που διεξήχθησαν στις ΗΠΑ από τη δεκαετία του 1980 έως σήμερα, έδειξαν αύξηση των αντιπυρηνικών αντισωμάτων, ενός κοινού βιοδείκτη για αυτοάνοσες ασθένειες. Αυτό δείχνει ότι έχει αυξηθεί ο επιπολασμός των αυτοάνοσων νοσημάτων τα τελευταία χρόνια υποδεικνύοντας μια ισχυρότερη επίδραση των περιβαλλοντικών παραγόντων ως παράγοντα κινδύνου για αυτοάνοσα νοσήματα.
Παραπομπές
Κατηγορία:Ανοσολογία
Φερνάντο Μπελούτσι
Ο Φερνάντο Ντάνιελ Μπελούτσι (γεννημένος στο Λος Κιρκίρντσος της Αργεντινής στις 10 Σεπτεμβρίου του 1983) είναι διεθνής ποδοσφαιριστής από την Αργεντινή που αγωνίζεται στο χώρο του κέντρου.
Καριέρα
Ο Μπελούτσι ξεκίνησε την ποδοσφαιρική του καριέρα στις ακαδημίες της Club Atlético Newell's Old Boys δείχνοντας από πολύ νωρίς τις δυνατότητές του και την άψογη τεχνική του κατάρτιση, με αποτέλεσμα στα 19 του χρόνια να προωθηθεί στην πρώτη ομάδα. Στη Club Atlético Newell's Old Boys παρέμεινε μέχρι το 2005 (90 εμφανίσεις και 25 γκολ), χρονιά την οποία πήρε μεταγραφή στην Club Atlético River Plate, στην οποία για δύο χρόνια αποτελούσε μέλος της βασικής ενδεκάδας της ομάδας, καθώς και αρχηγός της.
Οι εξαιρετικές του εμφανίσεις στο Πρωτάθλημα της Αργεντινής προκάλεσε το ενδιαφέρον μεγάλων ομάδων κυρίως της Ευρώπης. Ο Ολυμπιακός έκανε την έκπληξη και κατάφερε να τον κάνει δικό του τον Ιανουάριο του 2008 μετά από πρόταση ύψους 7.500.000 ευρώ για το 50% των δικαιωμάτων του. Στον Ολυμπιακό έδειξε τη μεγάλη του κλάση από το ντεμπούτο του, με αντίπαλο τον Άρη σε αγώνα του Ελληνικού Πρωταθλήματος.
Με τον Ολυμπιακό αγωνίστηκε μέχρι το καλοκαίρι του 2009, έχοντας αγωνιστεί σε Πρωτάθλημα Ελλάδος, Κύπελλο Ελλάδος, Europa League αλλά και Champions League, πραγματοποιώντας κατά διαστήματα πολύ καλές εμφανίσεις (52 εμφανίσεις, 9 γκολ, 7 ασίστ) προκαλώντας το ενδιαφέρον αρκετών ομάδων, με εντονότερο αυτό της Πορτογαλικής FC Porto, η οποία και τον απέκτησε μετά από πρόταση ύψους 5.000.000 ευρώ. Η FC Porto έβαλε στο συμβόλαιό του ρήτρα ύψους 30.000.000 ευρώ.
Στην Πόρτο αγωνίστηκε μέχρι το 2012 έχοντας πραγματοποιήσει 112 εμφανίσεις, πετυχαίνοντας 9 γκολ και μοιράζοντας 29 ασίστ. Στην μεταγραφική περίοδο του Ιανουαρίου εν έτει 2012, ο Μπελούτσι δόθηκε δανεικός στην ιταλική Genoa CFC, στην οποία παρέμεινε για ένα εξάμηνο, δίχως ωστόσο να καταφέρει να διακριθεί (14 εμφανίσεις, 1 γκολ).
Στις 24 Αυγούστου του 2012, η Πόρτο δέχθηκε πρόταση ύψους 2.500.000 ευρώ από την τουρκική Bursaspor, την οποία και αποδέχθηκε. Στην ομάδα τηγς Τουρκίας έχει πραγματοποιήσει μέχρι στιγμής 33 εμφανίσεις και έχει πετύχει και 6 γκολ.
Από τον Ιανουάριο του 2016 αποτελεί μέλος της ένδοξης Σαν Λορέντσο του Αλμάγρο.
Διεθνείς συμμετοχές
Ο Φερνάντο Μπελούτσι είναι 5 φορές διεθνής με την Εθνική Αργεντινής.
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Νιούελς Ολντ Μπόις Κατηγορία:Ποδοσφαιριστές Ρίβερ Πλέιτ Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Τζένοα Κατηγορία:Ποδοσφαιριστές Μπούρσασπορ Κατηγορία:Ποδοσφαιριστές Εθνικής Αργεντινής Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σαν Λορένσο Αλμάγρο Κατηγορία:Ποδοσφαιριστές Κρους Ασούλ Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέριε Α Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ξένοι ποδοσφαιριστές στην Τουρκία Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Πορτογαλία Κατηγορία:Παίκτες νικητές ΟΥΕΦΑ Γιουρόπα Λιγκ
Μάρεϋ Γκελ-Μαν
Ο Μάρεϋ Γκελ-Μαν (Murray Gell-Mann, 15 Σεπτεμβρίου 1929 – 24 Μαΐου 2019) ήταν Αμερικανός φυσικός που τιμήθηκε με το Βραβείο Νόμπελ Φυσικής το 1969 για την ερευνητική του συνεισφορά στη θεωρία των στοιχειωδών σωματιδίων. Ο Γκελ-Μαν, καθηγητής Θεωρητικής Φυσικής στην έδρα «Ρόμπερτ Α. Μίλικαν» στο Τεχνολογικό Ινστιτούτο της Καλιφόρνια και συνιδρυτής του Ινστιτούτου της Σάντα Φε, είχε περάσει και αρκετά χρόνια στο CERN.
Εισήγαγε, ανεξάρτητα από τον Τζωρτζ Τσβάιχ, το πρότυπο των κουάρκ ως συστατικών όλων των αδρονίων, έχοντας πρώτα ταυτοποιήσει τη συμμετρία SU(3) για τα αδρόνια. Αυτή η συμμετρία θεωρείται σήμερα ότι κυβερνά τα ελαφρά κουάρκ, επεκτείνοντας το ισοσπίν ώστε να συμπεριλαμβάνει και την «παραδοξότητα», έναν κβαντικό αριθμό που ανακαλύφθηκε επίσης από τον Γκελ-Μαν.
Ο Γκελ-Μαν ανέπτυξε τη θεωρία V−A της ασθενούς αλληλεπιδράσεως σε συνεργασία με τον Φάινμαν. Τη δεκαετία του 1960 ο Γκελ-Μαν εισήγαγε την «άλγεβρα των ρευμάτων» ως μία μέθοδο συστηματικής εκμεταλλεύσεως των συμμετριών για την εξαγωγή προβλέψεων από τα μοντέλα των κουάρκ, καθώς δεν υπήρχε κάποια αξιόπιστη δυναμική θεωρία. Η μέθοδος αυτή οδήγησε σε ανεξάρτητους από το εκάστοτε πρότυπο κανόνες αθροίσεως που επιβεβαιώνονταν από το πείραμα και παρείχαν αφετηρίες για την ανάπτυξη της πρότυπης θεωρίας των στοιχειωδών σωματιδίων.
Ο Γκελ-Μαν είναι επίσης γνωστός για το ότι διεδραμάτισε σημαντικό ρόλο στο να διατηρήσει τη Θεωρία χορδών «ζωντανή» από τη δεκαετία του 1970 μέχρι τα μέσα της δεκαετίας του 1980, υποστηρίζοντας αυτή τη γραμμή θεωρητικής έρευνας σε μία εποχή κατά την οποία αυτή ήταν αντιδημοφιλής.
Οικογένεια και εκπαίδευση
Ο Μάρεϋ Γκελ-Μαν γεννήθηκε στο Μανχάταν από γονείς μετανάστες από την τότε Αυστροουγγρική Αυτοκρατορία, τους εβραϊκής καταγωγής Πωλίν Ράιχστάιν και Άρτουρ Ιζίντορ Γκελ-Μαν, οι οποίοι δίδασκαν την αγγλική ως δεύτερη γλώσσα.
Ωθούμενος από μία έντονη παιδική περιέργεια και αγάπη για τη φύση και για τα μαθηματικά, ο Γκελ-Μαν απεφοίτησε πρώτος στην τάξη του από το λύκειο και στη συνέχεια εγγράφηκε σε ηλικία 15 ετών στο Πανεπιστήμιο Γέιλ. Ως προπτυχιακός φοιτητής, συμμετέσχε στον φοιτητικό Διαγωνισμό Μαθηματικών William Lowell Putnam με την ομάδα του Γέιλ και κέρδισαν το δεύτερο βραβείο το 1947. Ο Γκελ-Μαν απεφοίτησε με πτυχίο φυσικής από το Γέιλ το 1948 και συνέχισε με μεταπτυχιακές σπουδές στη φυσική στο Τεχνολογικό Ινστιτούτο Μασαχουσέτης (ΜΙΤ), από όπου πήρε το διδακτορικό του το 1951. Ο επιβλέπων το διδακτορικό του στο MIT ήταν ο Βίκτορ Βάισκοπφ.
Σταδιοδρομία και έρευνες
Το 1958 οι Γκελ-Μαν και Φάινμαν, παράλληλα με την ανεξάρτητη ομάδα των Τζωρτζ Σουνταρσάν και Ρόμπερτ Μάρσακ, ανεκάλυψαν τις μη ομότιμες δομές της ασθενούς αλληλεπιδράσεως, μία ανακάλυψη που ακολούθησε την πειραματική ανακάλυψη της παραβιάσεως της ομοτιμίας από την Τσιεν-Σιουνγκ Γου.
Οι μελέτες του Γκελ-Μαν κατά τη δεκαετία του 1950 περιελάμβαναν και κάποια σωματίδια που είχαν ανακαλυφθεί πρόσφατα στις κοσμικές ακτίνες και που σήμερα αποκαλούνται καόνια και υπερόνια. Η προσπάθεια να ταξινομήσει αυτά τα σωμάτια τον οδήγησε να προτείνει ότι ένας κβαντικός αριθμός που απεκάλεσε «παραδοξότητα» θα διατηρείτο κατά τις ισχυρές και ηλεκτρομαγνητικές αλληλεπιδράσεις, αλλά όχι από τις ασθενείς. Μία άλλη από τις ιδέες του είναι η σχέση των Γκελ-Μαν και Οκούμπο, που αρχικώς βασιζόταν σε εμπειρικά αποτελέσματα, αλλά στη συνέχεια ερμηνεύθηκε θεωρητικά από το μοντέλο του για τα κουάρκ. Οι Γκελ-Μαν και Πάις συμμετείχαν στην ερμηνεία αρκετών αινιγματικών εκφάνσεων της φυσικής αυτών των σωματιδίων.
Το 1961 οι παραπάνω έρευνες οδήγησαν τον Γκελ-Μαν (και τον Καζουχίκο Νισιτζίμα) να εισαγάγει ένα ταξινομικό πρότυπο για τα αδρόνια, τα σωματίδια δηλαδή που αλληλεπιδρούν ισχυρώς. Αυτό το πρότυπο ερμηνεύεται σήμερα κομψά από το πρότυπο (μοντέλο) των κουάρκ. Ο Γκελ-Μαν αναφέρθηκε στο σχήμα αυτό με τον όρο «ο Οκταπλός δρόμος».
Το 1964 ο Γκελ-Μαν και ανεξάρτητα ο Τζωρτζ Τσβάιχ προχώρησαν στην ίδια λογική και υπέθεσαν την ύπαρξη των κουάρκ, σωματιδίων από τα οποία θα αποτελούνταν τα αδρόνια σε αυτό το σχήμα. Το όνομα «κουάρκ» δόθηκε από τον Γκελ-Μαν και προέρχεται από το μυθιστόρημα Finnegans Wake του Ιρλανδού Τζέιμς Τζόυς («Τρία κουάρκ για το Muster Mark!», βιβλίο 2, επεισόδιο 4), ενώ ο Τσβάιχ είχε αναφερθεί σε αυτά ως «άσους» (aces). Τα κουάρκ, τα αντικουάρκ και τα γλοιόνια καθιερώθηκαν σύντομα ως οι υποκείμενες στοιχειώδεις οντότητες στη μελέτη της δομής των αδρονίων. Μετά από αυτά, ο Γκελ-Μαν βραβεύθηκε με το Νόμπελ Φυσικής του 1969 «για τη συμβολή του και τις ανακαλύψεις σχετικά με την κατηγοριοποίηση των στοιχειωδών σωματιδίων και των αλληλεπιδράσεών τους».
Το 1972 οι Γκελ-Μαν και Χάραλντ Φριτς εισήγαγαν τον διατηρούμενο κβαντικό αριθμό «χρώμα» και αργότερα, από κοινού με τον Heinrich Leutwyler, επινόησαν τον όρο κβαντική χρωματοδυναμική (QCD) για τη θεωρία βαθμίδας που περιγράφει την ισχυρή αλληλεπίδραση. Το πρότυπο των κουάρκ αποτελεί μέρος της QCD και υπήρξε αρκετά ανθεκτικό ώστε να συμπεριλάβει και την ανακάλυψη νέων «γεύσεων» κουάρκ που υπερέβαιναν το σχήμα του «οκταπλού δρόμου».
Κατά τη δεκαετία του 1990, το ενδιαφέρον του Γκελ-Μαν στράφηκε στην αναδυόμενη μελέτη της πολυπλοκότητας. Διαδραμάτισε πρωταγωνιστικό ρόλο στην ίδρυση του Ινστιτούτου της Σάντα Φε, όπου εξακολουθεί να εργάζεται ως «διακεκριμένος καθηγητής».
Ο Γκελ-Μαν έχει γράψει ένα εκλαϊκευτικό βιβλίο για τα παραπάνω θέματα με τίτλο The Quark and the Jaguar: Adventures in the Simple and the Complex (= «Το κουάρκ και ο ιαγουάρος: Περιπέτειες στο απλό και το πολύπλοκο»). Ο τίτλος προήλθε από ένα στίχο ποιήματος του Κινεζοαμερικανού ποιητή Άρθουρ Ζε: «Ο κόσμος του κουάρκ έχει όλα τα κοινά με έναν ιαγουάρο που κάνει κύκλους μέσα στη νύχτα»
Ο συγγραφέας Τζων Τζόνσον έχει γράψει μία βιογραφία του Γκελ-Μαν υπό τον τίτλο Παράξενη ομορφιά: Ο Μάρεϋ Γκελ-Μαν και η επανάσταση στη Φυσική του 20ού αιώνα, την οποία ο ίδιος ο Γκελ-Μαν έχει επικρίνει ως ανακριβή. Αντιθέτως, ο φυσικός Φίλιπ Γουόρεν Άντερσον στο κεφάλαιό του για τον Γκελ-Μαν αναφέρει ότι η βιογραφία του Τζόνσον είναι υπέροχη.
Ακαδημαϊκές θέσεις
Ο Μάρεϋ Γκελ-Μαν ήταν μεταδιδακτορικός εταίρος στο Ινστιτούτο Προηγμένων Σπουδών το 1951 και επισκέπτης ερευνητής καθηγητής στο Πανεπιστήμιο του Ιλινόι στην Ουρμπάνα-Σαμπέιν από το 1952 ως το 1953 και στο Πανεπιστήμιο Κολούμπια. Στη συνέχεια διορίσθηκε αναπληρωτής καθηγητής στο Πανεπιστήμιο του Σικάγου το 1954 και το 1955 στο Τεχνολογικό Ινστιτούτο της Καλιφόρνια, όπου δίδαξε μέχρι τη συνταξιοδότησή του το 1993.
Προσωπική ζωή
Ο Μάρεϋ Γκελ-Μαν είχε νυμφευθεί δύο φορές: πρώτα την Τζ. Μάργκαρετ Ντόου (J. Margaret Dow) το 1955 και μετά τον θάνατό της τη Μάρσια Σάουθγουικ (Marcia Southwick) το 1992. Από τον πρώτο γάμο του απέκτησε δύο τέκνα, την Ελίζαμπεθ Σάρα Γκελ-Μαν (γενν. 1956) και τον Νίκολας Γουέμπστερ Γκελ-Μαν (γενν. 1963), ενώ η Σάουθγουικ έχει ένα γιο, τον Νίκολας Southwick Levis, από προηγούμενο γάμο της.
Ο Γκελ-Μαν ασχολήθηκε στον ελεύθερο χρόνο του με την παρατήρηση πουλιών και τη συλλογή αντικών, ενώ είχε και θεωρητικά ενδιαφέροντα, όπως την ιστορική γλωσσολογία, την αρχαιολογία, τη φυσική ιστορία, την ψυχολογία της δημιουργικής σκέψης, θέματα σχετικά με τη βιολογική και πολιτιστική εξέλιξη, καθώς και με τη μάθηση. Μαζί με τον Σεργκέι Ανατόλιεβιτς Σταρόστιν, δημιούργησαν το «Πρόγραμμα για την εξέλιξη των ανθρώπινων γλωσσών» στο Ινστιτούτο της Σάντα Φε.
Ανθρωπιστής και αγνωστικιστής, ο Γκελ-Μαν είχε δηλώσει ότι υποστήριζε τον Μπαράκ Ομπάμα για την προεδρία των ΗΠΑ τον Οκτώβριο του 2008.
Τιμητικές διακρίσεις
Μεταξύ των βραβείων και διακρίσεων που είχε λάβει ο Γκελ-Μαν είναι και:
Ανδρέας Ζαφειρόπουλος
Ο Ανδρέας Ζαφειρόπουλος είναι Έλληνας επιχειρηματίας. Υπήρξε μεγαλομέτοχος και ισχυρός άνδρας της ΠΑΕ ΑΕΚ για έντεκα χρόνια, από το 1981 μέχρι το 1992. Σ' αυτό το διάστημα, παραχωρούσε κάποιες φορές την προεδρία και το μάνατζμεντ, αλλά πάντοτε κρατούσε τις μετοχές. Επί των ημερών του η ΑΕΚ κατέκτησε ένα κύπελλο (1982-83) και δύο πρωταθλήματα (1988-89 και 1991-92). Ωστόσο, και στις δύο περιπτώσεις, ο Ζαφειρόπουλος δεν έλαβε την ανάλογη αναγνώριση, καθώς το 1983 είχε δώσει την προεδρία στον εφοπλιστή Μιχάλη Αρκάδη, το 1989 στον επιχειρηματία νυχτερινών κέντρων Στράτο Γιδόπουλο και το 1992 στον Κώστα Γενεράκη.
Το 1992 πούλησε τις μετοχές της ΠΑΕ στο δίδυμο Δημήτρη Μελισσανίδη και Γιάννη Καρρά. Έκτοτε δεν έχει ασχοληθεί ενεργά με την ΑΕΚ, αλλά κατά καιρούς συμμετέχει σε διάφορες εκδηλώσεις και δράσεις της ομάδας.
Επιχειρηματική και κοινωνική δράση
Ο Ανδρέας Ζαφειρόπουλος, με καταγωγή από το Κιάτο Κορινθίας, σπούδασε οικονομικά στην τότε ΑΣΟΕΕ και ήταν ιδιοκτήτης της εταιρείας αθλητικών ειδών «Zita Hellas», η οποία, στην περίοδο της ακμής της, υπήρξε η μεγαλύτερη του συγκεκριμένου κλάδου στην Ελλάδα. Ο Ζαφειρόπουλος αναφερόταν από τα ΜΜΕ και ως «μίστερ Ζήτα» ή απλά «Ζήτα», λόγω της εταιρείας του. Ήταν πλούσιος, αλλά δεν μπορούσε να ανταγωνιστεί οικονομικά ούτε την οικογένεια Βαρδινογιάννη που ήλεγχε τον Παναθηναϊκό, ούτε την ομάδα των εφοπλιστών που ήλεγχε τον Ολυμπιακό με επικεφαλής τον Σταύρο Νταϊφά.
Ο Ζαφειρόπουλος είχε επίσης πολιτική δράση ως στέλεχος του ΠΑΣΟΚ, και πίστευε ότι θα μπορούσε να χρησιμοποιήσει τις διασυνδέσεις του με την κυβέρνηση για να βοηθήσει την ΑΕΚ. Πράγματι, η σχέση του με ηγετικά κυβερνητικά και κομματικά στελέχη βοήθησε την ομάδα, κυρίως σε οικονομικές διευκολύνσεις και δάνεια, αλλά γενικά εκείνη την εποχή ο παράγοντας με τις καλύτερες σχέσεις με την κυβέρνηση (και προσωπικά με τον Ανδρέα Παπανδρέου ήταν ο Γιώργος Βαρδινογιάννης του Παναθηναϊκού.
Μεταγραφές
Αν και δεν είχε την οικονομική επιφάνεια του Βαρδινογιάννη και του Νταϊφά, ο Ζαφειρόπουλος πραγματοποίησε ορισμένες σημαντικές και επιτυχημένες μεταγραφές ως μεγαλομέτοχος και πρόεδρος της ΑΕΚ. Ανάμεσα τους, οι Κρίστο Μπόνεφ, Χόκαν Σάντμπεργκ Φράντισεκ Στάμπαχερ κ.α.
Το πιο σημαντικό ίσως, ήταν αυτός που έφερε για δεύτερη φορά στην Ελλάδα τον Ντούσαν Μπάγεβιτς, ως προπονητή. Ωστόσο, αυτή την κίνηση την πιστώθηκε κυρίως ο Στράτος Γιδόπουλος, στον οποίο είχε παραχωρήσει την προεδρία ο Ζαφειρόπουλος εκείνη τη χρονιά.
Τίτλοι
Τη σεζόν 1982-83 η ΑΕΚ κατέκτησε το κύπελλο Ελλάδας, κερδίζοντας στον τελικό 2-0 τον ΠΑΟΚ, με τέρματα του Θωμά Μαύρου και του Βαγγέλη Βλάχου. Ο Ζαφειρόπουλος, ωστόσο, δεν έτυχε της ανάλογης προβολής και αναγνώρισης, καθώς στην αρχή της σεζόν είχε παραχωρήσει την προεδρία της ΠΑΕ στον εφοπλιστή Μιχάλη Αρκάδη, παλιό παράγοντα της εποχής Λουκά Μπάρλου. Ο Ζαφειρόπουλος παρέμενε βέβαια μεγαλομέτοχος και είχε την πλειοψηφία στο Διοικητικό Συμβούλιο, αλλά οι περισσότερες εφημερίδες της εποχής προέβαλλαν τον Αρκάδη και τους παίκτες.
Έξι χρόνια αργότερα, τη σεζόν 1988-89, η ΑΕΚ κατέκτησε και το πρωτάθλημα Ελλάδας, σφραγίζοντας την κατάκτηση του τίτλου την προτελευταία αγωνιστική με την γνωστή εκτός έδρας νίκη 0-1 επί του Ολυμπιακού, με τέρμα του Τάκη Καραγκιοζόπουλου. Και πάλι όμως, ο Ζαφειρόπουλος επισκιάστηκε από τον άνθρωπο στον οποίο είχε παραχωρήσει την προεδρία, τον Στράτο Γιδόπουλο.
Συγκρούσεις
Το 1987, ο Ανδρέας Ζαφειρόπουλος και ο τότε προπονητής της ΑΕΚ, Νίκος Αλέφαντος, κατηγορήθηκαν από μια μερίδα κόσμου της ΑΕΚ, ότι οργάνωσαν και μεθόδευσαν με απαξιωτικές δηλώσεις και δημοσιεύματα, τον διωγμό του Θωμά Μαύρου από την ομάδα. Ο Μαύρος πράγματι δεν είχε καλή απόδοση στα τελευταία του παιχνίδια με την ΑΕΚ, αλλά μετά την αποχώρησή πραγματοποίησε εξαιρετικές εμφανίσεις με την φανέλα του Πανιωνίου (μάλιστα, έγινε και πρώτος σκόρερ του πρωταθλήματος). Για τις συγκρούσεις Ζαφειρόπουλου και Αλέφαντου με τον Μαύρο έγραψε πολλά ο Τύπος της εποχής, και μάλιστα ορισμένες εφημερίδες (όπως Ο Φίλαθλος) ισχυρίστηκαν ότι υπήρχαν μέχρι και πολιτικοί λόγοι για τη σύγκρουση.
Παραπομπές
Κατηγορία:Πρόεδροι ΠΑΕ ΑΕΚ Κατηγορία:Έλληνες πρόεδροι αθλητικών συλλόγων Κατηγορία:Έλληνες επιχειρηματίες
Ενιαίο δίκτυο
200px|right Το Ενιαίο Δίκτυο αντιπροσωπεύει την σύνθεση δυο παραδοσιακών βορειοαμερικανικών αντιλήψεων στον σχεδιασμό περιοχών για συνοικισμούς το παραδοσιακό ορθογώνιο δίκτυο (Ιπποδάμειος νέμησις), χαρακτηριστικό του 19ου αιώνα, και το καμπυλόγραμμο σχέδιο των ημισελήνων και αδιέξοδων δρομίσκων των σύγχρονων προαστίων των μεγαλουπόλεων που αναπτυχθήκανε στην Αγγλία και Αμερική τον 20ό αιώνα.
Ο σκοπός του Ενιαίου Δικτύου είναι να προσφέρει μια ισορροπία μεταξύ της κίνησης πεζών και οχημάτων και να δημιουργήσει δρόμους που παρέχουν ασφάλεια, κοινωνική επαφή και εύκολη σύνδεση με κοινοτικές υπηρεσίες.
Μέσα σε κάθε τέτοιο τετράγωνο, που μπορεί να θεωρείται σαν μια γειτονιά, η διάταξη των δρόμων με τη μορφή ημισελήνου και αδιεξόδων περιορίζει την κυκλοφορία οχημάτων. Επιπλέον, ένα συνεχές σύστημα μονοπατιών για πεζούς στον ελεύθερο χώρο προσφέρει άμεση πρόσβαση σε πάρκα, δημόσιες συγκοινωνίες, κοινοτικές υπηρεσίες και μαγαζιά. Οι κάτοικοι μπορούν να διασχίζουν ένα οικοδομικό τετράγωνο πεζοί σε 5’ περίπου.thumb|400px|right|Περιοχη με τεσσερες γειτονιες και με την κεντρικη ζωνη
Οι πιο έντονες χρήσεις γης, όπως σχολεία, κοινοτικές υπηρεσίες, πολυκατοικίες και εμπόριο τοποθετούνται στο κέντρο του σχεδίου με πρόσβαση από αρτηρίες διπλής κατεύθυνσης. Το σχέδιο προσφέρει άνετη κυκλοφορία οχημάτων, χωρίς να θυσιάζεται η άνεση και η ασφάλεια των πεζών. Το όλο αυτό νέο πολεοδομικό έργο προωθείται στον Καναδά από την Καναδική Υπηρεσία Οικισμών
Παρόμοια έρευνα και συζήτηση γίνεται και στην Ευρώπη, ιδιαίτερα στην Αγγλία, όπου επινοήθηκε ο όρος «ελεγχόμενη διείσδυση» (Filtered Permeability) για να περιγράψει τον αστικό σχεδιασμό, που μεγιστοποιεί την ευκολία κίνησης πεζών και ποδηλατιστών, ενώ προσπαθεί να περιορίσει την κίνηση μηχανοκίνητων οχημάτων.
Εξωτερικοί σύνδεσμοι
Κατηγορία:Χωροταξία - Πολεοδομία
Σπύρος Σίμος
Βιογραφία
Γεννήθηκε στη Λάβδανη της Ηπείρου (περιοχή Πωγωνίου) το 1868 και το επίσημο όνομά του ήταν Σπυρίδων Σίμος. Εργάστηκε ως δημοσιογράφος και ήταν εκδότης της εφημερίδας "Πατρίς".
Η τελευταία του βουλευτική θητεία διακόπηκε από τον αιφνίδιο θάνατό του, στις 14 Φεβρουαρίου 1935.
Έγραψε το βιβλίο "Λόγοι και Έργα", με το οποίο κατήγγειλε τη διαφθορά της εποχής του (έκδοση της εφημερίδας Πατρίς, 1912). Συγκεκριμένα, κατήγγειλε ότι ο πολιτευτής της εποχής του, Κωνσταντίνος Καραπάνος (κτηματίας και εκλεγείς βουλευτής το 1910 μαζί με τον γιο του, Πύρρο) εξαγόρασε τους ψηφοφόρους του διαθέτοντας 100 χιλιάδες δραχμές για τις εκλογές του Νοεμβρίου του 1910.
Προτεινόμενη βιβλιογραφία
Ελπιδοφόρος Ιντζέμπελης, Ο Ελευθέριος Βενιζέλος και το Κόμμα Φιλελευθέρων στην Ήπειρο - Σίμος, Καραπάνος, Γαρουφαλιάς: Επιστολές, έγγραφα και μαρτυρίες, εκδ. Historical Quest, Αθήνα 2015. ISBN: 978-618-5088-15-6
Κατηγορία:Έλληνες δημοσιογράφοι Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές Άρτας Κατηγορία:Βουλευτές Ιωαννίνων Κατηγορία:Έλληνες υπουργοί Περιθάλψεως
Μαγούλα
Η λέξη Μαγούλα είναι τοπωνύμιο και μπορεί να αναφέρεται στα εξής μέρη:
Είναι επίσης προσηγορικό όνομα και σημαίνει μικρό ύψωμα γης, χαμηλός λόφος. Ειδικότερα στην ελληνική αρχαιολογία σημαίνει το ύψωμα που σχηματίζει η επίχωση μιας αρχαιολογικής θέσης:
Κατηγορία:Αποσαφηνίσεις ελληνικών τοπωνυμίων
Πρωτάθλημα καλαθοσφαίρισης Α1 εθνικής κατηγορίας ανδρών 1996-1997
Πρώτα απ' όλα, τον τίτλο κατέκτησε ο Ολυμπιακός που για την ομάδα του Πειραιά ήταν ο πέμπτος συνεχόμενος, χωρίς όμως τον Ιωαννίδη στην τεχνική του ηγεσία, ύστερα από 5 χρόνια. Στη θέση του, είχε προσληφθεί ο Ντούσαν Ίβκοβιτς, ο οποίος οδήγησε την ομάδα σε ένα νταμπλ εγχώριων τίτλων (Πρωτάθλημα-Κύπελλο).
Από την άλλη, ο πρωταθλητής Ευρώπης του 1996 Παναθηναϊκός περιορίσθηκε στην 5η θέση, ενώ ο Παναγιώτης Γιαννάκης που έως την προηγούμενη περίοδο αγωνιζόταν με τα χρώματά του, απεσύρθη από την ενεργό δράση και ανέλαβε το ρόλο του επιβλέποντα όλων των Εθνικών ομάδων έως ότου ολοκληρώνονταν οι υποχρεώσεις της Εθνικής ανδρών στο Ευρωμπάσκετ του 1997.
Ακόμη, ο Γιάννης Ιωαννίδης εργάσθηκε για λογαριασμό της ΑΕΚ για πρώτη φορά στην καριέρα του, ενώ ο χαρακτήρας των ελληνικών ομάδων αλλοιώθηκε λόγω της αθρόας εισροής των λεγόμενων "κοινοτικών" αθλητών, μετά την εξέλιξη που αφορούσε στην "Υπόθεση Μποσμάν". Στα πλαίσια αυτής της διαδικασίας, αυτή την περίοδο ο Κώστας Παταβούκας αγωνίσθηκε στην Ιταλική Μπολόνια και ο Γιώργος Καλαϊτζής στη Στεφανέλ Μιλάνο.
Κανονική περίοδος
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α1 Βαθμολογία 20px|Α1
A' φάση (για 2 νίκες)
Συμμετείχαν οι ομάδες των θέσεων 5-12.
Προημιτελικοί (για 2 νίκες)
Στη διοργάνωση εισήλθαν οι ομάδες των θέσεων 1-4.
Τελικοί (για 3 νίκες)
Ο Ολυμπιακός επικράτησε της ΑΕΚ στους τελικούς με 3-1 νίκες και κατέκτησε το πρωτάθλημα για 5η συνεχόμενη φορά. Την τρίτη θέση κατέκτησε ο ΠΑΟΚ.
Πηγή
Κατηγορία:Α1 εθνική κατηγορία καλαθοσφαίρισης ανδρών Πρωταθλημα Ελλαδος Α1 Ανδρων 1996 1997 Πρωταθλημα Ελλαδος Α1 Ανδρων 1996 1997
Ψωμί
right|thumb|300px|Διάφοροι τύποι ψωμιών Το ψωμί (αρχ. άρτος) είναι ένα βασικό είδος τροφίμου με ιδιαίτερη θρεπτική αξία. Ανήκει στην παραδοσιακή διατροφή, ιδιαίτερα αυτής των φτωχών. Το ψωμί είναι η βασική τροφή στην Ευρώπη, αλλά και στους πολιτισμούς της Αμερικής, της Μέσης Ανατολής (όπου έχει σχήμα πίτας) και της Βόρειας Αφρικής, σε αντίθεση με την ανατολική Ασία, όπου η βασική τροφή είναι το ρύζι. Είναι γνωστό και ως «η ουσία της ζωής». Θεωρείται η πλέον πλήρης και φτηνή τροφή και θεωρείται βασικό βοηθητικό τρόφιμο σε περιόδους ακραίας διατροφικής ένδειας.
Ετυμολογία
Σε παλαιότερες μορφές της ελληνικής γλώσσας το ψωμί λέγεται άρτος. Η λέξη έχει αμφίβολη ετυμολογική προέλευση. Ο άρτος χρησιμοποιήθηκε ως σύμβολο, κατά κόρον από θρησκείες (Τὸν ἄρτον ἡμῶν τὸν ἐπιούσιον, δὸς ἡμῖν σήμερον, Χριστιανική Προσευχή) αλλά και από καθεστώτα όπως οι Ρωμαίοι στο Κολοσσαίο (panem et circenses : άρτον και θεάματα).
Η λέξη «ψωμί» είναι μεταγενέστερη και αποτελεί υποκοριστικό του «ψωμός» (= τεμάχιον) > «ψωμίον» (= κομματάκι, μπουκιά) > «ψωμί». Όλα είναι παράγωγα του ρήματος «ψώω» (= τρίβω).
Παρασκευή του ψωμιού
Το ψωμί παρασκευάζεται βασικά από αλεύρι και νερό. Επιπλέον, το αλάτι και οι διογκωτικοί παράγοντες, όπως είναι η μαγιά και η μαγειρική σόδα είναι συνήθη συστατικά, αν και μπορεί να περιέχει και άλλα, όπως τυρί, γάλα, αυγά, μπαχαρικά, φρούτα (π.χ. μήλα), ζάχαρη, ελιά, λαχανικά (π.χ. μαρούλι), ξηρούς καρπούς (π.χ. καρύδια) ή σπόρους (π.χ. σπόροι παπαρούνας). Συνήθως, το ψωμί φτιάχνεται από αλεύρι σίτου (λευκό αλεύρι) και νερό αναμειγμένο με μαγιά. Ο παραγόμενος πολτός λέγεται ζύμη ή προζύμι. Η ζύμη αφήνεται να φουσκώσει και τελικά ψήνεται στο φούρνο. Κατά την ζύμωση, μύκητες της μαγιάς προκαλούν διάσπαση του αμύλου σε μικρότερα μόρια, με αποτέλεσμα την παραγωγή διοξειδίου του άνθρακα και το ψωμί φουσκώνει. Αυτό απαιτεί 1 έως 5 ώρες. Ο ιδεώδης χρόνος για να γίνει άριστο ένα ζυμωτό "χωριάτικο" ψωμί είναι 4 ώρες. Αν αφεθεί λιγότερο είναι άνοστο και δύσπεπτο, ενώ αν αφεθεί περισσότερο φουσκώνει πολύ και ξινίζει. Εξαιτίας της υψηλής περιεκτικότητας σε γλουτένη, το μαλακό σιτάρι είναι το πιο κοινό είδος δημητριακού που χρησιμοποιείται για την παρασκευή του.
Διατροφολογικά στοιχεία
right|thumb|300px|Διατροφικά στοιχεία στό Ψωμί διαφόρων ειδών Στον παρατιθέμενο πίνακα βλέπουμε αναλυτικά τη σύσταση κάποιων βασικών ειδών ψωμιού σε θρεπτικά συστατικά ανά 100 και 1000 γραμμάρια ψωμιού: Ωστόσο τα θρεπτικά, βασικά τρόφιμα, γενικά δεν παρέχουν από μόνα τους μια πλήρη σειρά των θρεπτικών ουσιών. Έτσι, άλλα τρόφιμα πρέπει να προστεθούν στη διατροφή για να αποτρέψουν τον υποσιτισμό. Τα βασικά τρόφιμα ποικίλλουν από μέρος σε μέρος, αλλά είναι συνήθως φυτικής προέλευσης, από τα δημητριακά, τα όσπρια, το καλαμπόκι, το ρύζι, τα κεχριά και τα φυτά με αμυλούχες ρίζες. Μερικά παράγωγα αυτού του τροφίμου είναι: το ψωμί, τα ζυμαρικά, το κόντζι ρυζιού, η πολέντα (polenta).
Εξωτερικοί σύνδεσμοι
Κατηγορία:Τρόφιμα μαγειρεμένα στο φούρνο Κατηγορία:Παγκόσμια κουζίνα Κατηγορία:Τύποι φαγητού
Δόμνα Βισβίζη
μικρογραφία|Σύμπλεγμα γλυπτών Χατζηαντώνη Βισβίζη και Δόμνας Βισβίζη Η Δόμνα Βισβίζη, (1783 - 1850) ήταν καπετάνισσα και αγωνίστρια της επανάστασης του 1821 από την Αίνο της Ανατολικής Θράκης. .
Προεπαναστατικά χρόνια
Στα 1808 παντρεύτηκε τον καπετάνιο Αντώνιο Βισβίζη (ή Χατζη-Αντώνη Βισβίζη) και απέκτησαν πέντε παιδιά. Ο καπετάν Χατζη-Αντώνης ήταν ναυτικός, από τους πλουσιότερους της Αίνου. Δάνειζε χρήματα στο Λιβόρνο, στη Σμύρνη, στην Άνδρο. Είχε δικό του πλοίο, το μπρίκι "Καλομοίρα", το οποίο μάλιστα διέθετε και ειδική αίθουσα συνεδριάσεων. Η Αίνος διέθετε κατά την τουρκοκρατία αξιόλογο λιμάνι στο Αιγαίο, από το οποίο διακινούσε εμπορικές αποστολές στα άλλα λιμάνια του Αιγαίου, του Ευξείνου Πόντου και της Μεσογείου γενικότερα. Ήδη το 1813 αριθμούσε 4 μεγάλα και 60 μικρότερα πλοία, ενώ όταν ξέσπασε η επανάσταση, τα πλοία της πόλεως ανέρχονταν στα 300.
Ο Χατζη-Βισβίζης είχε κατηχηθεί από τους πρώτους στη Φιλική Εταιρεία, όπως και άλλοι Θρακιώτες.
Από κοινού δράση των δύο συζύγων
Ο καπετάν Βισβίζης εξόπλισε την «Καλομοίρα» του με 16 κανόνια, την επάνδρωσε με 140 ναύτες και ανέλαβε επαναστατική δράση. Προετοιμάζοντας την επανάσταση, μετέφερε τον Φεβρουάριο του 1821 με το πλοίο του από την Κωνσταντινούπολη στο Άγιο Όρος όπλα, πολεμοφόδια και τον Εμμανουήλ Παπά, που θα ξεσήκωνε σε λίγο τη Μακεδονία. Όταν πια η επανάσταση στη Χαλκιδική απέτυχε, ο Χατζη-Βισβίζης θα μεταφέρει από εκεί επαναστάτες σε νοτιότερες επιχειρήσεις.
Η Αίνος και τα γύρω χωριά επαναστάτησαν στις 2 Μαΐου του 1821, όταν μια ψαριανή μοίρα πλοίων υπό τον Γιαννίτση έφτασε στον κόλπο του Σάρου και άρχισε να κανονιοβολεί κατά του φρουρίου της, από το οποίο απέσπασε μάλιστα και κανόνια και τα μετέφερε στα Ψαρά. Το ίδιο θα επαναληφθεί και με άλλα παραθαλάσσια φρούρια· συνολικά φαίνεται να εξόπλισαν τα Ψαρά με 94 τουρκικά κανόνια. Τα αντίποινα των Τούρκων αργότερα θα ερημώσουν σχεδόν την περιοχή. Ο καπετάν Βισβίζης έφυγε με την ψαριανή μοίρα. Η Δόμνα τον ακολούθησε στο πλοίο μαζί με τα ανήλικα παιδιά τους και συμμετείχε σε όλες τις ενέργειές του.
Η δράση της Δόμνας μετά τον θάνατο του συζύγου της
Στην ναυμαχία του Ευρίπου, τον Ιούλιο του 1822, ο άντρας της Αντώνιος σκοτώθηκε και η Δόμνα ανέλαβε η ίδια την «Καλομοίρα». Ζήτησε να κατεβάσουν τον νεκρό Χατζη-Αντώνη στο αμπάρι του πλοίου και η ίδια πήρε τον πλήρη έλεγχο του καραβιού χωρίς να διακοπεί καθόλου η διεξαγωγή της επιχείρησης.
Το πλοίο της «Καλομοίρα» ήταν ένα από τα μεγαλύτερα της εποχής του, και ανήκε στην Μοίρα α΄, με επικεφαλής τον αντιναύαρχο Γ. Σκανδάλη. Με αυτό έλαβε μέρος στις επιχειρήσεις στην Εύβοια και στη Στερεά Ελλάδα, κουβαλούσε πυρομαχικά και τρόφιμα στους Έλληνες και κανονιοβολούσε τουρκικές θέσεις. Το πλοίο της, η «Καλομοίρα», χρησίμευσε για τις συνεδριάσεις του Αρείου Πάγου της Ανατολικής Χέρσου Ελλάδας, στις οποίες συμμετείχαν ο Οδυσσέας Ανδρούτσος και ο Νικηταράς.
Για τον εξοπλισμό και τη συντήρηση του πλοίου, καθώς και για τα σιτηρέσια των ναυτών διέθεσε όλα της τα χρήματα. Όταν πια τα αποθέματα τελείωσαν, αλλά και οι ζημιές που είχε υποστεί το πλοίο από τις συνεχείς επιχειρήσεις ήταν τέτοιες, που δεν μπορούσε να το συντηρήσει πλέον, το πρόσφερε στην τοπική διοίκηση της Ύδρας ή κατά την Ξηραδάκη είναι πιθανό να της το επίταξαν τον Σεπτέμβριο του 1824, για να χρησιμοποιηθεί ως πυρπολικό. Με αυτό βυθίστηκε η τουρκική φρεγάτα-θησαυροφυλάκιο του τουρκικού στόλου στον Τσεσμέ.
Όταν παρέδωσε το πλοίο της εγκαταστάθηκε αρχικά στο Ναύπλιο κι έπειτα στην Ερμούπολη, όπου συνέχισε τον αγώνα. Εκεί, αντιμετώπισε οικονομικές δυσκολίες, καθώς πολλοί προσπάθησαν να την εκμεταλλευτούν υποσχόμενοι βοήθεια που τελικά δεν της δόθηκε. Το 1827, αφού εγκαταστάθηκε στην Ερμούπολη, δώρισε 46 ισπανικά τάλληρα ως συμβολή για τον αγώνα απελευθέρωσης της Χίου.
Μια αποτίμηση
Τα τελευταία χρόνια της ζωής της έζησε στον Πειραιά, όπου και πέθανε ξεχασμένη από όλους. Ενέπνεε θαυμασμό σε όλους τους αγωνιστές, με αποτέλεσμα να αναδειχθεί σε μία από τις σημαντικότερες μορφές του αγώνα.
Στη λογοτεχνία
Γκέρτσου-Σαρρή, Α. (1996). Μ' ενάντιους ανέμους. Αθήνα: Κέδρος. (μυθιστορηματική βιογραφία για την καπετάνισσα Δόμνα Βισβίζη)
Πηγές
Κατηγορία:Αγωνίστριες του 1821 Κατηγορία:Καπεταναίοι του 1821‎
Τζόελ Μαλ
Ο Τζόελ Μαλ (γερμανικά: Joël Mall) (γενν. 5 Απριλίου 1991) είναι Ελβετός-Κύπριος επαγγελματίας ποδοσφαιριστής, ο οποίος αγωνίζεται ως τερματοφύλακας για τον Ολυμπιακός Λευκωσίας. Είναι διεθνής με την Εθνική Κύπρου.
Σταδιοδρομία σε συλλόγους
Ο Μαλ τράβηξε την προσοχή των μέσων ενημέρωσης τον Νοέμβριο του 2014, όταν έκανε μια θεαματική διπλή απόκρουση σε έναν αγώνα εναντίον της ΦΚ Ζυρίχη, αγωνιζόμενος με την ΦΚ Άαραου. Η Ζυρίχη κέρδισε πέναλτι το οποίο εκτέλεσε ο Αμίν Σερμιτί. Ο Μαλ απέκρουσε το αρχικό σουτ αλλά το ριμπάουντ επέστρεψε στον Σερμίτι που σούταρε ξανά, αλλά ο Μαλ απέκρουσε και το δεύτερο σουτ. Τελικά, ο Σερμίτι έκανε ένα τρίτο σουτ αλλά αυτή τη φορά σταμάτησε ακροβατικά πάνω στη γραμμή ο αμυντικός Ίγκορ Ενγκάνγκα.
Τον Ιούνιο του 2015, ο Μαλ μετακόμισε από την υποβιβασμένη Άαρου στην πρωταθλήτρια Γκρασχόπερς Ζυρίχης, με την οποία υπέγραψε διετές συμβόλαιο.
Την 1η Ιουνίου 2017, το Μαλl μετακόμισε στη γερμανική Ντάρμστατ 98, η οποία είχε υποβιβαστεί από τη Μπούντεσλιγκα. Εκεί έκανε την πρώτη του εμφάνιση στην εντός έδρας ήττα με 3-4 εναντίον της 1. ΦΚ Νυρεμβέργη στις 16 Οκτωβρίου 2017 (10η αγωνιστική) επειδή ο πρώτος τερματοφύλακας, Ντανιέλ Χάιερ Φερνάντες, είχε σπάσει το δάχτυλό του στην προπόνηση. Μετά την ανάρρωση του Φερνάντες, τραυματίστηκε στον ώμο του, κάτι που τον έφερε ως τρίτο τερματοφύλακα μέχρι το τέλος της σεζόν.
Το 2018 μετακόμισε στην Κύπρο για την Πάφος FC και ένα χρόνο αργότερα μετακόμισε στον Απόλλωνα Λεμεσού. Εντάχθηκε στην ΑΕΚ Λάρνακας στις αρχές του 2021 και στον Ολυμπιακό Λευκωσίας στα μέσα της χρονιάς.
Εθνική ομάδα
Ο Μαλ έκανε 5 συμμετοχές με την Εθνική Ελβετίας Κ20, όλες σε φιλικούς αγώνες.
Την 1η Ιουνίου 2023, αφού του απονεμήθηκε η υπηκοότητα της χώρας, κλήθηκε στην Εθνική Κύπρου. Στις 17 Ιουνίου 2023, έκανε το ντεμπούτο του σε μια ήττα με 1–2 από τη Γεωργία.
Εξωτερικοί σύνδεσμοι
Κατηγορία:Ελβετοί ποδοσφαιριστές Κατηγορία:Κύπριοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελβετίας Κ20 Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές ΦΚ Άαραου Κατηγορία:Ποδοσφαιριστές Τσάλεντζ Λιγκ Ελβετίας Κατηγορία:Ποδοσφαιριστές Σούπερ Λιγκ Ελβετίας Κατηγορία:Ποδοσφαιριστές Γκρασχόπερς Ζυρίχης Κατηγορία:Ποδοσφαιριστές ΣΦ Ντάρμστατ 98 Κατηγορία:Ποδοσφαιριστές 2. Μπουντεσλίγκα Κατηγορία:Ξένοι ποδοσφαιριστές στη Γερμανία Κατηγορία:Ελβετοί ποδοσφαιριστές στο εξωτερικό Κατηγορία:Ποδοσφαιριστές Πάφου FC Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Ολυμπιακού Λευκωσίας
Βραβεία Αμερικανικής Ακαδημίας Κινηματογράφου 1992
Η 65η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1992, έλαβε χώρα στις 29 Μαρτίου 1993. Η τελετή πραγματοποιήθηκε στο Θέατρο Ντόροθι Τσάντλερ Παβίλιον, στο Λος Άντζελες, ενώ κεντρικός παρουσιαστής ήταν ο Μπίλυ Κρίσταλ για τέταρτη συνεχόμενη χρονιά. Στην αμερικανική τηλεόραση μεταδόθηκαν από το δίκτυο ABC.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1992
457 Αλεγκένια
Η Αλεγκένια (Alleghenia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1900 από τους Γερμανούς αστρονόμους Μαξ Βολφ και Φρήντριχ Καρλ Άρνολντ Σβάσμαν, που παρατηρούσαν από τη Χαϊδελβέργη, και πήρε το όνομά της από τη βόρεια συνοικία της πόλεως Πίτσμπουργκ της Πενσυλβάνια, όπου κατασκευάσθηκαν μερικά από τα καλύτερα αστρονομικά όργανα των αρχών του εικοστού αιώνα.
Φυσικά χαρακτηριστικά
Τα φυσικά χαρακτηριστικά της Αλεγκένια είναι άγνωστα. Οι διαστάσεις της δεν πρέπει να ξεπερνούν τα 40 χιλιόμετρα.
Εξωτερικοί σύνδεσμοι
Αλεγκενια
Θάνατοι το 1908
Δεκέμβριος
Κατηγορία:1908
Σιδηροδρομική γραμμή Βελεστίνου - Καλαμπάκας
Η Σιδηροδρομική Γραμμή Βελεστίνου - Καλαμπάκας ήταν ελληνική σιδηροδρομική γραμμή μετρικού εύρους, με μήκος 142 χιλιόμετρα πού ένωνε το Βελεστίνο της Μαγνησίας με την Καλαμπάκα στα Τρίκαλα, διασχίζοντας όλη τη νότια και δυτική Θεσσαλία. Ήταν η μια από τις δύο γραμμές των Θεσσαλικών σιδηροδρόμων (η άλλη ήταν η γραμμή Λαρίσης - Βόλου). Η γραμμή Βελεστίνου - Καλαμπάκας εξελίχθηκε ως εξής: το τμήμα Βελεστίνο - Παλαιοφάρσαλος έπαψε να λειτουργεί το 1999, ενώ το τμήμα Παλαιοφάρσαλος - Καλαμπάκα μετατράπηκε το 2001 σε γραμμή κανονικού εύρους για να διευκολυνθεί η ανταπόκριση με τη γραμμή Αθηνών - Θεσσαλονίκης στον Παλαιοφάρσαλο.
Έχει προγραμματιστεί η τουριστική χρήση της γραμμής στο τμήμα Βελεστίνο-Αερινό στην οποία ήδη γίνεται μουσειακή χρήση.
Σταθμοί
Οι κυριότεροι σταθμοί της μετρικής σιδηροδρομικής γραμμής ήταν οι εξής:
Παραπομπές
Βελεστίνο Βελεστίνο Κατηγορία:Νομός Μαγνησίας Κατηγορία:Νομός Λάρισας Κατηγορία:Νομός Καρδίτσας Κατηγορία:Νομός Τρικάλων
Μαστίτιδα
Η μαστίτιδα είναι φλεγμονή του μαστού που μπορεί να συνοδεύεται ή όχι από μικροβιακή λοίμωξη. Εμφανίζεται με πυρετό ≥ 38.5 °C, ρίγη, γενικευμένα άλγη τύπου γρίπης και συστηματική νόσο. Ερυθρότητα, πόνος, και θερμότητα μπορεί να είναι παρόντα σε μία περιοχή του μαστού με συμφορητική διόγκωση ή «απόφραξη πόρου» αλλά η παρουσία λοίμωξης δεν είναι απαραίτητη. Φαίνεται ότι υπάρχει μία συνέχεια ανάμεσα στις καταστάσεις παθολογικής διόγκωσης, μη λοιμώδους μαστίτιδας, λοιμώδους μαστίτιδας και αποστήματος του μαστού. μικρογραφία|Η μαστίτιδα μικρογραφία Η μαστίτιδα είναι συχνή στις θηλάζουσες μητέρες. Η συχνότητα της μαστίτιδας ποικίλλει από 3 έως 20%, ανάλογα με τον ορισμό και τη διάρκεια παρακολούθησης μετά τον τοκετό. Τα περισσότερα περιστατικά συμβαίνουν τις πρώτες έξι εβδομάδες μετά τον τοκετό, παρ'όλα αυτά η μαστίτιδα μπορεί να συμβεί οποιαδήποτε στιγμή κατά τη διάρκεια της γαλουχίας. Τις περισσότερες φορές η αιτία της μαστίτιδας είναι διάφοροι λανθασμένοι χειρισμοί που μπορούν εύκολα να αποφευχθούν.
Εξωτερικοί σύνδεσμοι
Κατηγορία:Φλεγμονές
Δήμος Λιτοχώρου
thumb|Το Δημαρχείο του Λιτοχώρου
Ο Δήμος Λιτοχώρου ήταν ένας από τους 13 συνολικά δήμους του νομού Πιερίας. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου](καταραμένη ώρα!)]. Είχε έδρα το [[Λιτόχωρο και ένα δημοτικό διαμέρισμα, με πέντε οικισμούς. Οι οικισμοί του Δημοτικού Διαμερίσματος Λιτοχώρου ήταν οι: το Λιτόχωρο, τα Καλύβια Βαρικού, ο Λιμήν Λιτοχώρου, η Μονή Αγίου Διονυσίου και η Πλάκα. Ο δήμος περιλάμβανε ένα δημοτικό διαμέρισμα, καταλάμβανε έκταση 169.632 στρέμματα και ο πληθυσμός του ήταν 7.011 σύμφωνα με την απογραφή του 2001.
Διαίρεση
Στον δήμο περιλαμβάνονταν οι παρακάτω οικισμοί:
Ιστορικά στοιχεία
Ως το 1912 η διοικητική και λοιπή εξουσία ασκούνταν από τους δημογέροντες. Μέχρι την 1η Αυγούστου 1919, εξαιτίας του καθεστώτος των Δήμων, το Λιτόχωρο λειτουργούσε ως Δήμος με δήμαρχο και δημοτικούς συμβούλους. Οι δήμαρχοι εκείνοι ήταν διορισμένοι την περίοδο 1917-20 από την κυβέρνηση του Βενιζέλου, εξαιτίας του Εθνικού Διχασμού. Ο Δήμος συστάθηκε το 1964 και προήλθε από την αναγνώριση της μέχρι τότε κοινότητας Λιτοχώρου σε δήμο. Η κοινότητα Λιτοχώρου είχε συσταθεί το 1918 και μέχρι το 1949 υπαγόταν στον νομό Θεσσαλονίκης. Περιλάμβανε εκτός από το Λιτόχωρο που υπήρξε έδρα της τους οικισμούς Καλύβια Βαρικού, Λιμήν Λιτοχώρου, Πλάκα καθώς και την Μονή Αγίου Διονυσίου. Ο δήμος παρέμεινε αμετάβλητος κατά την εφαρμογή του προγράμματος Καποδίστριας, το 1999 και καταργήθηκε με την εφαρμογή του προγράμματος Καλλικράτης το 2010, οπότε εντάχθηκε στον νέο δήμο Δίου - Ολύμπου.
Δήμαρχοι
Ο Δήμος συστάθηκε επίσημα με το Νόμο Καποδίστρια, το 1998.
Πηγές
Литохоро (дем)
Αντιψυκτικό
Το αντιπηκτικό είναι χημική ουσία που προστίθεται σε ένα υγρό (που συνηθέστερα είναι νερό ή κάποιο υδατικό διάλυμα) για να μειώνει τη θερμοκρασία πήξης του. Τα αντιπηκτικά μίγματα χρησιμοποιούνται για να επιτύχουν ταπείνωση της θερμοκρασίας πήξης για ψυχρά περιβάλλοντα, ενώ επίσης ταυτόχρονα επιτυγχάνουν και την αύξηση της Θερμοκρασίας βρασμού, οπότε επιτρέπεται η χρήση ψυκτικού υγρού και σε υψηλότερες θερμοκρασίες από την κανονική θερμοκρασία βρασμού του. Οι θερμοκρασίες τήξης και βρασμού είναι προσθετικές ιδιότητες, δηλαδή εξαρτώνται από τη συγκέντρωση διαλυμένων ουσιών. Επειδή το νερό έχει καλές ιδιότητες ως ψυκτικό, μίγματα νερού - αντιπηκτικού χρησιμοποιείται σε κινητήρες εσωτερικής καύσης και άλλες εφαρμογές μεταφοράς θερμότητας, όπως για παράδειγμα οι ηλιακοί θερμοσίφωνες και τα καλοριφέρ. Ο (κύριος) σκοπός της χρήσης αντιπηκτικών είναι να εμποδιστούν οι ζημιές που προκύπτουν από τη διαστολή του νερού όταν αυτό παγώνει. Σε εμπορικά σκευάσματα, τόσο κάθε καθαρό (πραγματικό) αντιπηκτικό, όσο και διάφορα διαλύματα αυτού αναφέρονται εξίσου ως «αντιπηκτικά» (antifreeze), χωρίς διάκριση. Αυτό εξαρτάται από τις ετικέτες τους. Η προσεκτική επιλογή σωστού αντιπηκτικού μπορεί να επιτρέψει μεγάλο εύρος θερμοκρασιών για τη λειτουργία των συσκευών στις οποίες εφαρμόζεται, γιατί επιτρέπει στο ψυκτικό τους να παραμένει υγρό και επομένως λειτουργικό στην λειτουργία του, ως μέσο μεταφοράς θερμότητας. Αυτό ισχύει για κάθε είδους συσκευές που βασίζονται σε εναλλακτήρες θερμότητας.
Χρήση στους κινητήρες εσωτερικής καύσης
Οι περισσότεροι κινητήρες αυτοκινήτων είναι υδρόψυκτοι, για να αφαιρείται η υπερβάλουσα θερμότητα, παρόλο που το χρησιμοποιούμενο «νερό» συνήθως δεν είναι καθαρό νερό, αλλά μάλλον μίγμα νερού και αντιπηκτικού. Ο όρος «ψυκτικό κινητήρα» (engine coolant) χρησιμοποιείται ευρύτατα στην αυτοκινητοβιομηχανία, και είναι όρος που καλύπτει την κύρια λειτουργία του υλικού αυτού, δηλαδή τη συμβατική μεταφορά θερμότητας από τους κινητήρες εσωτερικής καύσης στο περιβάλλον. Όταν χρησιμοποιείται σε ένα αυτοκίνητο, προστίθενται επίσης αντιδιαβρωτικά πρόσθετα, που βοηθούν την προστασία των μεταλλικών μερών του ψυγείου των οχημάτων, παρόλο που συνήθως περιέχουν ένα εύρος ηλεκτροχημικά ασυμβίβαστα μέταλλα (αλουμίνιο, χυτοσίδηρο, χαλκό, ορείχαλκο, καλάι, και τα λοιπά). Λιπαντικό για την αντλία σφράγισης, επίσης προστίθεται.
Τα αντιπηκτικά αναπτύχθηκαν για να υπερβούν τα ελαττώματα του νερού ως υγρού μεταφοράς θερμότητας. Σε κάποιες μηχανές βύσματα επέκτασης σώματος κινητήρα τοποθετούνται σε περιοχές του σώματος κινητήρα που το ψυκτικό κυλά για να προστατέψουν τη μηχανή από βλάβη λόγω παγώματος, αν η θερμοκρασία περιβάλλοντος πέσει κάτω από τη θερμοκρασία πήξης του μίγματος νερού - αντιπηκτικού. Αυτά δεν πρέπει να συγχέονται με τα βύσματα πυρήνα, που έχουν σκοπό να επιτρέπουν την απομάκρινση άμμου που χρησιμοποιείται κατά τη διεργασία χύτευσης του σώματος κινητήρα. Τα βύσματα πυρήνα θα πιεστούν προς τα έξω αν το ψυκτικό παγώσει, παρόλο που υποτίθεται ότι εφάπτονται στις διόδους ροής του ψυκτικού, αφού αυτό δε συμβαίνει πάντα. Από την άλλη πλευρά, αν το ψυκτικό του κινητήρα υπερθερμανθεί, μπορεί να φθάσει σε θερμοκρασία βρασμού μέσα στον κινητήρα, προκαλώντας θύλακες ατμού, που οδηγούν σε τοπικά καυτά σημεία και τελικά την καταστροφική βλάβη του κινητήρα. Αν χρησιμοποιηθεί καθαρό νερό ως ψυκτικό του κινητήρα, θα μπορούσε να προκαλέσει γαλβανική διάβρωση. Το σωστό ψυκτικό κινητήρα και ένα συμπιεσμένο ψυκτικό σύστημα μπορεί να βοηθήσει να αντιμετωπιστούν τα προβλήματα που κάνουν το καθαρό νερό ακατάλληλο ως ψυκτικό για κινητήρες αυτοκινήτων. Με το σωστό αντιπηκτικό, το εύρος θερμοκρασιών που είναι ανεκτό από το ψυκτικό κινητήρα κυμαίνεται από -37 - 129°C και αντιστοιχεί σε 50% κατ'΄όγκο υδατικό διάλυμα 1,2-προπανοδιόλη [CH3CH(OH)CH2OH] και ψυκτικό σύστημα συμπιεσμένο στα 15 psi.
Ένα πρώιμο αντιπηκτικό ψυκτικού κινητήρα ήταν η μεθανόλη (CH3OH). Η μεθανόλη χρησιμοποιήθηκε ευρύτατα σε υγρά παρμπρίζ, αλλά ωστόσο, στην Ευρώπη, εξαιτίας του νέου (για τότε) νομοθεσία REACH, η χρήση της μεθανόλης στα σχετικά υγρά περιορίστηκε στο 5% και στο κοντινό μέλλον θα μειωθεί στο 3%. Καθώς τα καπάκια των ψυγείων αυτοκινήτων βιδώνονταν και δεν σφραγίζονταν, η μεθανόλη χάνονταν σύντομα με εξάτμιση, οδηγώντας στην ανάγκη συχνής αντικατάστασης για να αποφευχθεί το πάγωμα του ψυκτικού. Επίσης, η μεθανόλη επιταχύνει τη διάβρωση των μεταλλικών μερών του κινητήρα και ιδιαίτερα του αλουμινίου, όταν προστίθεται στο ψυκτικό του κινητήρα. Μετά από τη μεθανόλη αναπτύχθηκε η 1,2-αιθανοδιόλη (HOCH2CH2OH), που σύντομα αντικατέστησε τη χρήση της μεθανόλης ως αντιπηκτικό στα συστήματα ψύξης των κινητήρων. Η τελευταία έχει μικρότερη πτητικότητα, τόσο από τη μεθανόλη, όσο και από το νερό. Πριν από τη δεκαετία του '50, τα συστήματα ψύξης ήταν ασυμπίεστα και οι κινητήρες ήταν συχνά ψυχρότεροι από τους κινητήρες των σύγχρονων αυτοκινήτων. Με τα συμπιεσμένα συστήματα ψύξης, που έχουν καπάκι ψυγείου, η θερμοκρασία βρασμού του ψυκτικού ρευστού αυξήθηκε, επιτρέποντας υψηλότερες θερμοκρασίες κινητήρα και υψηλότερη αποτελεσματικότητα καυσίμων. Τα συμπιεσμένα συστήματα ψύξης δεν αλλάζουν αισθητά τη θερμοκρασία πήξης του ψυκτικού ρευστού.
Παρατηρήσεις, υποσημειώσεις και αναφορές
Κατηγορία:Χημικές ουσίες Κατηγορία:Θερμότητα
Γεώργιος Μαρκίδης
Ο Γεώργιος Μάρκου (1764-1830), γνωστότερος ως Γεώργιος Μαρκίδης Πούλιου, ήταν Έλληνας έμπορος, τυπογράφος και εκδότης της εποχής του Διαφωτισμού. Καταγόταν από τη Σιάτιστα. Μαζί με τον αδελφό του Πούλιο Μαρκίδη Πούλιου εξέδωσε στο τυπογραφείο τους στη Βιέννη έναν μεγάλο αριθμό έργων που εκφράσουν το πνεύμα του Διαφωτισμού και την «Ἐφημερίδα», η οποία είναι σήμερα η παλαιότερη γνωστή ελληνική εφημερίδα. Και οι δύο ανήκαν στον κύκλο του Ρήγα Βελεστινλή και ήταν ενήμεροι για τα επαναστατικά σχέδιά του. μικρογραφία|«Ἐφημερίς». Το πρώτο φύλλο της εφημερίδας των Μαρκιδών Πούλιου.
Βιογραφία
Αδελφός του Πούλιου (ή Πούμπλιου) Μάρκου. Το 1798 εξορίστηκε από τα εδάφη της Αψβουργικής Μοναρχίας, λόγω της εμπλοκής του στα επαναστατικά σχέδια του Ρήγα. Μετά από μία αποτυχημένη προσπάθεια να εγκατασταθεί στη Λειψία, μετέβη στη Γαλλία. Αργότερα εγκαταστάθηκε στη γερμανική πόλη Φυρτ και από το 1816 στη Νυρεμβέργη.
Ο Γεώργιος Μάρκου υπήρξε τέκτονας. Το 1801 ήταν μέλος της στοάς «Joseph zur Eingkeit» στη Νυρεμβέργη, απ' όπου αποχώρησε έναν χρόνο αργότερα για να προσχωρήσει στη στοά «Alexander zu den drei Sternen» στο Ansbach. Το 1803 συμμετείχε στην ίδρυση της στοάς «Zur Wahrheit und Freundschaft» στην Φυρτ.
Η εκδοτική του δραστηριότητα
Οι αδελφοί Μαρκίδες Πούλιου δραστηριοποιήθηκαν στο εμπόριο μεταξύ της Οθωμανικής Αυτοκρατορίας και της Αψβουργικής Μοναρχίας. Παράλληλα δραστηριοποιήθηκαν ως τυπογράφοι-εκδότες κυρίως ελληνικών, αλλά όχι μόνο, εντύπων.
Η «Ἐφημερίς»
Από το τυπογραφείο των αδελφών Μαρκίδη Πούλιου κυκλοφόρησε στα χρόνια 1790-1797 η «Ἐφημερίς». Πρόκειται για τη δεύτερη γνωστή ελληνική εφημερίδα. Η πρώτη ήταν ο «Ταχυδρόμος της Βιέννης» η οποία είχε κυκλοφορήσει για σύντομο διάστημα το 1784 με πρωτοβουλία του Γεωργίου Βεντότη και του Γιόζεφ Μπάουμαϊστερ, κοντά στους οποίους είχαν μαθητεύσει οι αδελφοί Μαρκίδη Πούλιου. Από την εφημερίδα αυτή δεν έχουν εντοπιστεί φύλλα. Έτσι το έντυπο των Μαρκιδών είναι η πρώτη σωζόμενη ελληνική εφημερίδα.
Η σχέση με τον Ρήγα Βελεστινλή
Κατά το δεύτερο ταξίδι του στη Βιέννη, το 1797, ο Ρήγας συνεργάστηκε με τους αδελφούς Μαρκίδες Πούλιου για την έκδοση μιας σειράς κειμένων του, πρωτοτύπων και μεταφράσεων, αλλά και για την εκτύπωση των χαρτών που είχε σχεδιάσει.
Παραπομπές
Κατηγορία:Έλληνες εκδότες Κατηγορία:Έλληνες επαναστάτες Κατηγορία:Έλληνες τυπογράφοι
Προαγωγή (σκάκι)
Η προαγωγή είναι σκακιστικός όρος για το πιόνι που φθάνοντας στην τελευταία γραμμή μετατρέπεται σε βασίλισσα, πύργο, αξιωματικό ή ίππο. Η προαγωγή είναι υποχρεωτική, καθώς μόλις φτάσει στην τελευταία οριζόντιο γραμμή δεν μπορεί να παραμείνει πιόνι. Ο παίκτης μπορεί να δώσει όποιον βαθμό θέλει (μόνο βασιλιάς δεν μπορεί να γίνει).
Oi επιλογές του παίκτη για την προαγωγή δεν περιορίζονται από το τι κομμάτια έχουν αιχμαλωτιστεί στο παιχνίδι. Η συνήθης επιλογή είναι βεβαίως η βασίλισσα που είναι και το ισχυρότερο κομμάτι. Στην πράξη δεν προκύπτει σχεδόν ποτέ σοβαρό πρόβλημα εύρεσης κάποιου κομματιού για να χρησιμοποιηθεί στην προαγωγή για τον απλό λόγο ότι γενικά οι προαγωγές συμβαίνουν στο φινάλε, όταν τα περισσότερα κομμάτια έχουν πια φύγει από την σκακιέρα. Στις σπανιότατες περιπτώσεις που γίνει κάποια προαγωγή στην αρχή του παιχνιδιού, είτε αιχμαλωτίζεται άμεσα, είτε υπάρχει άμεσο ματ.
Ελεύθερα πιόνια
Η προαγωγή είναι γενικά πολύ σημαντικό χαρακτηριστικό των πιονιών για το φινάλε και για αυτό αυτά είναι πρωταγωνιστές σε αυτήν την φάση του παιχνιδιού. Σχετίζεται άμεσα με την έννοια του ελεύθερου πιονιού το οποίο βεβαίως είναι πολύ επικίνδυνο για τον αντίπαλο.
Υποπροαγωγή
Κανονικά υποθέτει κανείς ότι οι προαγωγές γίνονται πάντα σε βασίλισσες και μάλιστα ο Βρετανός σκακιστής John Nunn έχει υπολογίσει ότι λιγότερες από 1% των προαγωγών στο σκάκι καταλήγουν σε κομμάτι μικρότερης ισχύος, κάτι που ονομάζεται υποπροαγωγή. Ωστόσο, υπάρχουν σπάνιες περιπτώσεις που η προαγωγή σε κομμάτι διαφορετικό από βασίλισσα είναι χρήσιμη. Στο διάγραμμα αριστερά η προαγωγή σε ίππο είναι ζωτικής σημασίας για την απόσπαση της ισοπαλίας. Η χρησιμότητα της προαγωγής σε πύργο ή αξιωματικό σχετίζεται με την αποφυγή του πατ όπως στο πρόβλημα δεξιά. Τέτοιες περιπτώσεις, αν και πολύ σπάνιες, έχουν συμβεί και σε παρτίδες.
Παραπομπές
Κατηγορία:Κανόνες σκακιού Κατηγορία:Ορολογία σκακιού
Οδός Φλοριάνσκα
Η Οδός Φλοριάνσκα ή Οδός Αγίου Φλωριανού (Ulica Floriańska w Krakowie) είναι μία από τις κύριες οδούς της Παλαιάς Πόλης της Κρακοβίας, καθώς και μία από τις πλέον γνωστές οδούς της πόλεως. Η συγκεκριμένη οδός αποτελεί τμήμα του ιπποδάμειου ρυμοτομικού συστήματος του Stare Miasto (Παλαιά Πόλη), της πόλεως των εμπόρων η οποία εκτείνεται με σημείο εκκίνησης το μεσαιωνικό ιστορικό κέντρο της πόλης, ενώ σχεδιάστηκε το 1257, έπειτα από την καταστροφή της πόλεως κατά την διάρκεια των ταταρικών εισβολών του 1241.